## Pravilnik o ustrojstvu i djelovanju baze zemljišnih podataka Republike Hrvatske

### NN 90/2004 (2.7.2004.), Pravilnik o ustrojstvu i djelovanju baze zemljišnih podataka Republike Hrvatske

# MINISTARSTVO PRAVOSUĐA

1693

Na teme­lju
članka 212. stavka 1. Zakona o zem­ljišnim k­nji­gama (»Narodne novine« broj
91/96, 137/99 i 114/01), ministrica pravosuđa u sporazumu s ravnate­ljem Državne
geodetske uprave, donosi

## PRAVILNIK

### O USTROJSTVU I DJELOVANJU BAZE ZEMLJIŠNIH PODATAKA REPUBLIKE HRVATSKE

I.
OPĆE ODREDBE

Članak
1.

Ovim
Pravilnikom uređuje se ustrojstvo i djelova­nje baze zem­ljišnih podataka
Republike Hrvatske (u da­lj­njem tekstu BZP) na način da se utvrđuju mjere,
postupci i pravila ustrojstva i djelova­nja BZP-a.

Članak
2.

Baza
zem­ljišnih podataka Republike Hrvatske je na državnoj razini organizacijski i
tehnološki objedi­njen skup podataka koji se sastoji iz zem­ljišne k­njige
vođene elektroničkom obradom podataka (EOP - zem­ljišna knjiga) i katastra
nekretnina vođenog elek­tro­ničkom obradom podataka (digitalni katastarski plan
s pripa­dajućim katastarskim podacima).

Članak
3.

BZP je
od posebnog interesa za Republiku Hrvatsku i pod neposrednom je zaštitom Vlade
Republike Hrvatske i nadležnih tijela.

II.
USTROJSTVO

Članak
4.

Ustrojstvo
BZP-a u smislu ovog Pravilnika odnosi se na sjedište i organizacijsku jedinicu
BZP-a, tijela i osobe odgovorne za uprav­lja­nje sustavom BZP-a i nadzor rada
sustava i osoba zaduženih za održava­nje BZP-a, te na zaštitu i sigurnost
sustava BZP-a i podataka ugrađenih u BZP.

Članak
5.

Organizacijska
jedinica BZP-a ustrojava se pri Ministarstvu pravosuđa kao posebno ustrojena
organizacijska jedinica.

Unutar­nji
ustroj organizacijske jedinice BZP-a uredit će se Uredbom o unutar­njem
ustrojstvu Ministarstva pravosuđa.

Članak
6.

U nadležnosti
organizacijske jedinice BZP-a je izgrad­nja, održava­nje i unaprjeđiva­nje
tehničko-tehnološkog/informatičkog sustava BZP-a, izgrad­nja, održava­nje i
unaprjeđiva­nje telekomunikacijske opreme i pristupa sustavu BZP-a kroz javnu telekomunikacijsku
mrežu, ugrad­nja, održava­nje i unaprjeđiva­nje uprav­ljačkog i programskog
rješe­nja rada sustava BZP-a te pohra­njiva­nje, zaštita i dostupnost podataka
BZP-a.

Članak 7.

Nadzor rada organizacijske jedinice BZP-a,
koordinaciju aktivnosti i pruža­nje stručne pomoći organizacijskoj jedinici
BZP-a pruža posebno Vijeće BZP-a koje imenuje ministar zadužen za poslove
pravosuđa.

Vijeće BZP-a čine:

1. državni tajnik Ministarstva pravosuđa

2. predstavnik tijela nadležnog za vođe­nje katastra
nekretnina

3. predstavnik Ministarstva pravosuđa nadležan za
informatizaciju

4. predstavnik Državne geodetske uprave nadležan za
informatizaciju

5.
predstavnik Središ­nje­ga državnoga ureda za e-Hrvatsku.

III.
SUSTAV BZP-a

Članak
8.

Sustav
BZP-a je organizirani skup podataka o nekretninama i tehničko-tehnoloških rješe­nja
računalne baze podataka, organizacijskih postupaka djelova­nja računalne baze
podataka, djelatnika koji uprav­ljaju BZP-om, te računalne i telekomunikacijske
opreme kojom se izvode poslovi BZP-a.

Članak
9.

Informatička
i komunikacijska oprema ugrađena u sustav BZP-a mora osigurati trajni inte­gritet
podataka o nekretninama.

Prostor

Članak
10.

Organizacijska
jedinica mora za obav­lja­nje poslova BZP-a imati odgovarajući poslovni prostor
veličine prikladne za smještaj opreme i rad osoblja koje obav­lja poslove
BZP-a.

Prostor
u kojem je smješten informatički sustav BZP-a mora biti osiguran i zaštićen od
potresa, požara, poplave i drugih nepogoda.

Pristup
prostoru u kojem je smješten informatički sustav BZP-a mogu imati samo
ovlaštene osobe i o svakom pristupu prostoru mora se voditi evidencija.

Oprema

Članak11.

Organizacijska
jedinica mora za strojnu i programsku opremu kojom obav­lja poslove BZP-a
primje­njivati hrvatske standarde, preuzete standarde Europskog instituta za
telekomunikacijske norme (ETSI), te odluke i preporuke RFC skupine, protokole i
norme Međunarodne organizacije za standardizaciju (ISO).

Članak
12.

Organizacijska
jedinica mora osigurati fizičku zaštitu opreme, te provoditi stalni nadzor
pristupa računalnim resursima i fizičkom prostoru gdje je smješten sustav
BZP-a.

Pristup
se može provoditi isk­ljučivo uz prisustvo najma­nje dvije ovlaštene osobe koje
imaju pristup informatičkom sustavu BZP-a.

U slučaju neovlaštenoga fizičkog pristupa računalnoj
i programskoj opremi odnosno informatičkom sustavu, organizacijska jedinica
mora provoditi mjere predviđene za rad u izvanrednim situacijama sve do
potpunog otkriva­nja uzroka te otkla­nja­nja mogućih šteta.

U slučaju neovlaštenoga daljinskog pristupa
računalnoj i programskoj opremi odnosno informatičkom sustavu, organizacijska
jedinica mora zaustaviti normalan rad i provoditi mjere pred­vi­đene za rad u
izvanrednim situacijama sve do potpunog otkrivanja uzroka te otklanjanja
mogućih šteta.

Središ­nji računalni sustav mora imati osigurano
trajno napa­ja­nje energijom uz potrebno radno okruže­nje kao što je stupa­nj
vlažnosti i topline, dozvo­ljena razina zrače­nja i ostale vrijednosti
specifične za računalni sustav u upotrebi.

Članak 13.

Informatički sustav BZP-a mora biti izgrađen isk­ljučivo
za potrebe BZP-a i u druge svrhe se ne smije koristiti.

Članak 14.

Organizacijska jedinica mora računalnu i programsku
osnovicu usklađivati sa zahtjevima informatičkog sustava BZP-a i po potrebi je
dograđivati i zamje­njivati.

Postupci iz stavka 1. ovog članka ne smiju
onemogućavati ispravan i neprekidan rad informatičkog sustava BZP-a, narušavati
inte­gritet informatičkog sustava BZP-a, te u bilo kojem pogledu utjecati na
podatke koji se nalaze u informatičkom sustavu BZP-a.

Osob­lje

Članak
15.

Osob­lje
zaposleno u sustavu BZP-a provodi poslove i operativne zadaće uprav­lja­nja
informatičkim sustavom BZP-a, poslove zaštite i kontrole te poslove pravne
zaštite i nadzora djelova­nja informatičkog sustava BZP-a.

Članak 16.

Organizacijska jedinica mora imati stalno zaposleno
osob­lje koje čine:

– najmanje dva struč­njaka s visokom stručnom spremom
tehni­čkog, prirodoslovnomatematičkog, informatičkog ili elektro­teh­ni­čkog
usmjere­nja, specijaliziranih za rad sa suvremenim in­for­macijskim
tehnologijama,

– najma­nje dva visoko obrazovana struč­njaka
informatičkog ili elektrotehničkog usmjere­nja za zaštitu računalnih sustava i
infor­matičkih baza te s iskustvom u radu s mrežama i relacijskim bazama
podataka,

– najma­nje jednoga visokoobrazovanog pravnika s
poznava­njem zem­ljišnok­njižnog sustava, zaštite osobnih podataka i pravne
sukladnosti sa zakonodavstvom Europske unije.

Informatički
podaci BZP-a

Članak
17.

Podaci
ugrađeni u sustav BZP-a moraju biti u potpunosti ne­ovisni o
tehničko-tehnološkom rješe­nju i informatičkoj opremi u upo­trebi i moraju biti
dohvat­ljivi i čit­ljivi u obliku i sadržaju utvrđe­nom Zakonom o zem­ljišnim k­njigama
(»Narodne novine«, broj 91/96, 137/99 i 114/01) i Pravilnikom o unutar­njem
ustroju, vo­­­đe­nju zem­ljišnih k­njiga i obav­lja­nju drugih poslova u zem­ljiš­no­k­njižnim
odjelima sudova (Zem­ljišnok­njižni poslovnik – »Na­rod­ne novine«, broj 81/97,
109/02, 123/02 i 153/02) bez obzi­ra na promjenu računalne i druge tehničke
opreme sustava BZP-a.

Članak 18.

Podaci o zem­ljišnok­njižnim upisima kao i tehnički
podaci nastali bi­lježe­njem rada sustava BZP-a moraju se arhivirati na medije
koji osiguravaju trajnost zapisa sukladno pozitivnim propisima.

U svrhu čuva­nja zapisa moraju se izraditi i
sigurnosne kopije koje moraju biti smještene na drugoj lokaciji, izdvojeno od
informatičkog sustava BZP-a u upotrebi.

Sigurnosna kopija BZP-a pohranit će se u Državnoj
geodetskoj upravi, a sigurnosna kopija digitalnoga katastarskog plana u
Ministarstvu pravosuđa.

Članak 19.

Arhivirani podaci moraju se čuvati i zaštititi od
neovlaštenog pristupa i mogućih gubitaka u zapisu.

Organizacijska jedinica mora u svrhu očuva­nja
čitkosti i ispravnosti zapisa na medijima provoditi postupke provjere i osvježava­nje
zapisa na medijima.

Zaštita
osobnih podataka

Članak
20.

Organizacijska
jedinica mora podatke o osobama iz BZP-a koristiti u skladu s odgovarajućim
propisima o zaštiti osobnih podataka.

Članak
21.

Organizacijska
jedinica ne smije dati povjer­ljive podatke osim u slučajevima kada to traži
sud ili državno odvjetništvo.

Stručna
osoba ovlaštena od Vijeća iz članka 7. ovog Pravilnika koja kod organizacijske
jedinice provodi provjeru rada sustava BZP-a ima pravo uvida u povjer­ljive
podatke, ali ih ne smije iznositi izvan sustava BZP-a, niti objav­ljivati u
izvješćima. Ugovorom se dodatno obvezuje na drža­nje u potpunoj tajnosti povjer­ljivih
podataka u koje je imala uvid za vrijeme postupaka provjere rada sustava BZP-a.

Opći
postupci zaštite sustava BZP-a

Članak
22.

Organizacijska jedinica mora uz hrvatske norme primje­njivati
i smjernice Europske unije te Europske norme (EN) koje se odnose na postupke
osigura­nja i zaštite opreme i prostora.

Organizacijska jedinica mora obav­lja­nje poslova
sustava BZP-a prilagoditi novim normama, odlukama i preporukama iz stavka 1.
ovog članka.

Članak 23.

Organizacijska jedinica je dužna izraditi jedinstven
organizacijsko-tehnološki sustav zaštite i sigurnosti obav­lja­nja poslova
BZP-a.

U svrhu izvedbe i održava­nja jedinstvenog sustava
zaštite i sigurnosti obav­lja­nja poslova BZP-a, državni tajnik Ministarstva
pravosuđa donosi Upute o provođe­nju zaštite sustava BZP-a.

Članak
24.

Organizacijska
jedinica mora prije početka obav­lja­nja poslova BZP-a, nakon promjena u
sustavu, te redovito svake godine, provoditi provjeru svih dijelova sustava u
odnosu na sigurnost, pouzdanost i kvalitetu djelova­nja.

Najveći
vremenski razmak između dva postupka provjere ne može biti veći od jedne
godine.

Provjera
se mora provoditi za ova područja:

–
informatički sustav BZP-a

–
tehnologija zaštite informatičkog sustava BZP-a

– radni
prostor

–
relevantni zakonski i drugi propisi u Republici Hrvatskoj.

Članak
25.

Organizacijska
jedinica primje­njuje posebna unutar­nja pravila o postupcima izgrad­nje i održava­nja
BZP-a, te zaštite sustava BZP-a u kojem su sadržani i deta­ljno opisani
postupci i mjere koje primje­njuje prilikom rukova­nja podacima.

Organizacijska
jedinica mora izraditi i dopunski skup pravila kojima se osigurava ispravno
provođe­nje zaštitnih i sigurnosnih mjera u sustavu BZP-a.

Opća i
posebna pravila iz stavka 1. i 2. ovog članka donosi državni tajnik
Ministarstva pravosuđa.

IV.
DJELOVANJE BZP-a

Ostvariva­nje
uvida u BZP

Članak 26.

Uvid u podatke sadržane u BZP-u ostvaruje se na
mjestima sukladno Zakonu o zem­ljišnim k­njigama pomoću adekvatne tehničke
opreme.

Članak 27.

Svaki uvid u BZP evidentira se na poziciji ulaska i
naplate pristojbe, naknada za rad javnih bi­lježnika, odnosno drugih osoba koje
imaju odobre­nje ministra nadležnog za poslove pravosuđa.

Izdava­nje
ispisa iz BZP-a

Članak
28.

Ispis
iz BZP-a mora biti omogućen neovisno o mjestu tijela nadležnog za izdava­nje
ispisa iz BZP-a.

Sustav
BZP-a mora omogućiti ispis iz BZP-a svim zainteresiranim subjektima u uredovno
vrijeme tijela nadležnih za izdava­nje ispisa iz BZP-a.

V.
PRIJELAZNE I ZAVRŠNE ODREDBE

Članak
29.

U
provođe­nju ovog Pravilnika, ministar zadužen za poslove pravosuđa može po
potrebi davati dodatna pojaš­nje­nja i tumače­nja pojedinih odredbi ovog
Pravilnika.

Članak
30.

Ovaj
Pravilnik stupa na snagu osmog dana od objave u »Narodnim novinama«.

Klasa:
932-01/04-01/17
Urbroj: 514-03-02/1-04-8
Zagreb, 8. lip­nja 2004.

                                                                        Sporazuman

Ministrica                                 ravnate­lj
Državne geodetske uprave

**Vesna Škare Ožbolt,** v. r.       **prof. dr sc. Že­ljko
Bačić,** v. r.

Pravilnik, NN 90/2004-1693